El Dia de la Policia Local de Burjassot se celebra amb el lliurament de condecoracions i reconeixements
2025-07-24

L’Antic Mercat de Burjassot ha acollit la celebració del Dia de la Policia Local de Burjassot. Després de la missa celebrada en l’Ermita de Sant Roc, l’acte institucional ha suposat el lliurament de condecoracions a diferents agents i comandaments i de reconeixements públics a diverses persones i entitats que, de manera desinteressada, han col·laborat i col·laboren amb la Policia Local del municipi.

En el cas dels reconeixements, enguany, la Policia Local de Burjassot ha reconegut el treball i la col·laboració del Consell Escolar Municipal, per fer possible que els agents locals de policia s’acosten a la població escolar a través de xarrades i classes sobre diferents assumptes relacionats amb la seguretat dels més menuts. Com a presidenta del Consell Escolar, recollia la placa la regidora d’Educació, Manuela Carrero. També es va reconéixer el treball de Jukeval Eventos, per prestar la seua col·laboració tècnica en el Dia de la Policia, així com en altres actes de caràcter municipal. I finalment, l’inestimable i incansable treball dels treballadors del Parc de Bombers de Burjassot, representats pel Cap del servei, Vicente Estrems Zaragozá.

Pel treball que han realitzat i realitzen envers el municipi de Burjassot i amb la seua Policia Local i el seu lliurament en l’exercici de les seues funcions, es va fer lliurament també de les Medalles de la Creu al Mèrit Policial amb distintiu Blanc a Don Miguel González de Fez, Comissari Principal de la Policia Nacional Jubilat; Don Alfredo Talavera Zuil, Inspector Cap de la Policia Nacional i Cap de la Comissaria de Burjassot-Godella; Don José Gaspar Cutillas Barberá, Comandant de la Guàrdia Civil i Don Jaime Villén Hernández, Subdirector de Seguretat del Centre Penitenciari de Picassent.

Per part seua, Donya Isabel María Flor Lorente, Magistrada Jutge Titular del Jutjat de Primera Instància i instrucció número 1 de Paterna; Don Javier Pardo Chuliá, Inspector de la Policia Nacional de la Brigada Local de la Policia Judicial de la Comissaria de Burjassot; Don Francisco Javier Ramos Sánchez, Subsinspector de la Policia Nacional de la Brigada Local de la Policia Judicial de la Comissària de Burjassot; Don Jesús Fandiño Álvarez, Subsinspector de la Policia Nacional de la Brigada Local de la Policia Judicial de la Comissaria de Burjassot; Don José Manuel Iglesias Cordido, Policia Nacional de la Brigada Local de la Policia Judicial de la Comissaria de Burjassot i Don Manuel Bo Puchol, Cap de l’Agrupació Local de Protecció Civil de Burjassot van rebre la Medalla de la Creu al Mèrit Policial amb distintiu Blau per la seua col·laboració amb els serveis de la Policia Local

Per part seua, pel seu lliurament i dedicació diària, van rebre la Medalla de la Creu al Mèrit Policial amb distintiu Blau els components de la plantilla de la Policia Local de Burjassot David Oller Molina, Ignacio Córdoba García, Vicente Ángel Gamir Monzón, Juan Vicente Monzó Brisa, Ernesto Sánchez Gil, Ramón Bataller Granero, Sergio Troyano Cunquero, Vicente Martínez Máñez, Guillermo Blanco Poquet, Vicente Gilabert, Mónica March Zamora, Óscar Vicó Cuesta i Jorge Minuesa Hernández.

Es va reconéixer també la col·laboració amb la Policia Local de Burjassot en els diferents actes programats amb motiu de les festes patronals del nostre municipi als agents i comandaments de les localitats de Godella i Rocafort, i al Subcap de l’Agrupació Local de Protecció Civil de Burjassot, Luis Miguel Cucarella Navarro.

També es va realitzar una felicitació pública a agents i comandaments de la Policia Local de Burjassot que han destacat en l’exercici del seu treball, com són Ramón Bataller Granero, Vicente Martínez Mañez, Jesús María Estévez Lores, Sergio Troyano Cunquero, Iván Bolaño Camino, David Oller Molina, Ignacio Córdoba García, Vicente Ángel Gamir Monzón, Patrici Verdugo Fernández, José Miguel Martínez Sánchez, Jorge Minuesa Hernández i Fernando González Carretero.

Finalment, es van entregar dues plaques per la seua carrera professional a l’Intendent José Mora García, ja jubilat i a l’Agent Ángel Ruiz Calleja.